બીજા દિવસે ફરી એ જ સવાર.. અને એ જ આશાઓ સાથે બગીચામાં ચાલવા ગયો. ત્યાં જઈ થોડી વાર ચાલી અને એક બાંકડે બેઠો. ફરી પાછો ઘર તરફ જઈ રહ્યો હતો ત્યાં એક પથ્થરની મને ઠોકર લાગી અને દીવાલ તરફ અથડાતા એક વાક્ય વાચ્યું : ” Express Yourself ” અને મનમાં અચાનક જ એક વિચાર આવ્યો કે મારા વિચારો, મારી વ્યથા હું એક પુસ્તક સ્વરૂપે લખું તો? મેં એક પુસ્તક લખવાનો નિર્ણય કર્યો. મારી વ્યથા અને મારા વિચારોને સ્પર્શતું પુસ્તક લખ્યું. વળી પાછી એ જ સામાન્ય માણસની તકલીફ નડી. કોઈ પ્રકાશન નવોદિત સર્જક કે પુસ્તકને પ્રકાશિત કરવા તૈયાર નહિ પણ અંધકારમાં એક ઉજાસ સ્વરૂપે દીવો પ્રગટ્યો હોય તેમ એક નવોદિત પ્રકાશને મારું પુસ્તક છાપવાનું નક્કી કર્યું. પરંતુ તેઓ એ પણ મારી કસોટી આખરે કરી જ નાખી.